CELEX: 
Language: et
Date: 2021-02-10 00:00:00
Title: KOMISJONI DELEGEERITUD MÄÄRUS (EL) …/…, millega muudetakse delegeeritud määrust (EL) 2017/891 puu- ja köögiviljasektori tootjaorganisatsioonide tegevuse ja rakenduskavade osas

SELETUSKIRI
            
            
               1.DELEGEERITUD ÕIGUSAKTI TAUST
            
            
               Põllumajandustoodete ühise turukorralduse kehtestamist käsitlevas Euroopa Parlamendi ja nõukogu määruses (EL) nr 1308/2013 on sätestatud eeskirjad seoses puu- ja köögiviljasektori tootjaorganisatsioonidega. Samuti on kõnealuse määrusega volitatud komisjoni vastu võtma teatavaid delegeeritud õigusakte ja rakendusakte.
            
            
               Sellise volituse alusel on komisjon muu hulgas vastu võtnud komisjoni delegeeritud määruse (EL) 2017/891. Võttes arvesse tunnustatud tootjaorganisatsioonide rakenduskavade kohaldamisest saadud kogemusi, on vaja ajakohastada komisjoni delegeeritud määruse (EL) 2017/891 teatavaid aspekte, et hõlbustada kõnealuste rakenduskavade elluviimist.
            
            
               2.DELEGEERITUD ÕIGUSAKTI VASTUVÕTMISELE EELNENUD KONSULTEERIMINE
            
            
               Kõigi 27 liikmesriigi ekspertidega on konsulteeritud määruse (EL) nr 1308/2013 alusel moodustatud põllumajandusturgude eksperdirühma kohtumiste käigus, eelkõige 2020. aasta 7. juuli ja 22. septembri kohtumistel. Nimetatud kohtumistel tutvustati komisjoni käsitust delegeeritud akti ulatusest ja komisjoni delegeeritud määruse (EL) 2017/891 vajalikest muudatustest ning vahetati arvamusi ekspertidega. Pärast 4. jaanuaril 2021 lõppenud neljanädalast avalikku konsultatsiooni (parema õigusloome portaal) sai komisjon 13 märkust muu hulgas järgmise kohta: keskkonnahoidlike pakendite toetus, sotsiaalmeediaga seotud tegevuste toetus, kulud seoses sanitaarkriisiga jne, rohkemate toodete kaasamine ja riiklike strateegiate kehtivuse laiendamine. Seejärel delegeeritud akti viimistleti, võttes arvesse ekspertide ja sidusrühmade tähelepanekuid ja märkusi.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Delegeeritud õigusakti eesmärk on muuta komisjoni delegeeritud määrust (EL) 2017/891 seoses järgmisega:
            
            
               –allhanke tingimuste paindlikkus;
            
            
               –töötlemiseks ettenähtud seente turustatud toodangu väärtuse arvutamise meetod, et kajastada tootmise tegelikkust;
            
            
               –võimalus pikendada riiklike strateegiate kehtivust;
            
            
               –standardsete kindlate summade või ühekordsete maksete kasutusulatuse laiendamine;
            
            
               –töötlemise eesmärgil turult kõrvaldamiseks antava toetuse maksimumsumma;
            
            
               –toodete turult kõrvaldamine; toetusmeetodi arvutamise lihtsustamine ja turult kõrvaldamise piirmäärade kehtestamine tasuta jagamise korral;
            
            
               –kindlustushüvitise maksmine turustatud toodangu väärtuse arvutamisel ning
            
            
               –saagikindlustus ja juhendamise lihtsustamine.
            
            
               KOMISJONI DELEGEERITUD MÄÄRUS (EL) …/…,
            
            
               10.2.2021,
            
            
               millega muudetakse delegeeritud määrust (EL) 2017/891 puu- ja köögiviljasektori tootjaorganisatsioonide tegevuse ja rakenduskavade osas
            
         
         
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007,
                  1
                eriti selle artikli 37 punkti a alapunkte ii ja vi, punkti b, punkti c alapunkte i ja ii ning punkti d, artikli 173 lõike 1 punkti f, artikli 223 lõike 2 punkti a ja artikli 231 lõiget 1,
            
            
               ning arvestades järgmist:
            
            
               (1)Komisjoni delegeeritud määruse (EL) 2017/891
                  2
                II jaotises on sätestatud eeskirjad puu- ja köögiviljasektori tootjaorganisatsioonide tegevuse ja rakenduskavade kohta.
            
            
               (2)Liikmesriigid võivad lubada tootjaorganisatsioonidel korraldada teatavaid tegevusi allhanke korras. Mõnes liikmesriigis on tootjaorganisatsioonid suured ettevõtted, millel on sageli mitu tütarettevõtja tasandit. Seetõttu tuleks allhanget käsitlevad sätted ümber sõnastada nii, et need hõlmaksid olukordi, kus tegevus korraldatakse allhankena tootjaga lähedalt seotud üksuste kaudu.
            
            
               (3)Viimastel aastatel ei piirdu enam seente tootmine üksnes seentega perekonnast Agaricus. Seente tootmisele spetsialiseerunud tootjaorganisatsioonid toodavad turu vajadusi ja tarbijate ootusi silmas pidades muid kultuurseeni nagu Pleurotus, Shiitaké ja Agrocybe. Seetõttu tuleks töötlemiseks ettenähtud seente turustatud toodangu väärtuse arvutamise alust käsitlevate sätete kohaldamisala laiendada, et hõlmata muid kultuurseeni.
            
            
               (4)Vastavalt komisjoni seadusandlikele ettepanekutele tulevase ühise põllumajanduspoliitika (ÜPP) kohta tuleb puu- ja köögivilja toetuskava integreerida liikmesriikide tulevastesse ÜPP strateegiakavadesse. Kuni nende ettepanekute vastuvõtmiseni on Euroopa Parlamendi ja nõukogu määruses (EL) 2020/2220
                  3
                sätestatud 2021. ja 2022. aasta kohta teatavad üleminekusätted. Eelkõige selleks, et tagada kõnealuse toetuskava sujuv integreerimine tulevasse ühisesse põllumajanduspoliitikasse, võib puu- ja köögiviljasektori käimasolevaid rakenduskavasid, mille maksimaalne viieaastane kestus ei ole lõppenud, pikendada üksnes kuni 31. detsembrini 2022. Lisaks võib puu- ja köögiviljasektori uued rakenduskavad heaks kiita ainult maksimaalselt kolmeks aastaks. Kuna kõnealused rakenduskavad peavad olema kooskõlas riikliku strateegiaga, tuleks liikmesriikidel lubada pikendada oma riiklikku strateegiat kuni 31. detsembrini 2025.
            
            
               (5)Turustatud toodangu väärtuse arvutamisel võib võtta arvesse kindlustushüvitist, mis on saadud teatavatel juhtudel toodangu vähenemise tõttu. On asjakohane selgitada, millal tuleb seda arvesse võtta, nimelt sellise 12-kuulise võrdlusperioodi jooksul turustatud toodangu väärtuse arvutamisel, mil seda tegelikult makstakse.
            
            
               (6)Rakenduskavade kohased rahastamiskõlblikud kulud peavad piirduma tegelikult kantud kuludega. Rakenduskavade kohaste meetmete kulude kontrollimisel ja heakskiitmisel peaksid liikmesriigid siiski kasutama kindlasummalisi makseid, ühikuhindade astmikku või ühekordseid makseid kooskõlas maaelu arengu programmide eeskirjadega.
            
            
               (7)Delegeeritud määruse (EL) 2017/891 II jaotise III peatükk sisaldab kriisiennetus- ja -ohjamismeetmeid, sealhulgas turult kõrvaldamist käsitlevaid eeskirju. Oma 5. detsembri 2019. aasta eriaruandes nr 23/2019 „Põllumajandustootjate sissetuleku stabiliseerimine: vahendite kogum on kõikehõlmav, kuid rahastamisvahendite vähese kasutamise ja ülemäärase hüvitamise probleemid vajavad lahendamist“
                  4
                väljendas Euroopa Kontrollikoda muret puu- ja köögiviljade turult kõrvaldamise kava teatavate aspektide pärast, eelkõige seoses turult kõrvaldatud toodetest valmistatud töödeldud toodetega, mis võib põhjustada ülemäärast hüvitamist. Euroopa Kontrollikoda soovitab kehtestada töödeldud puu- ja köögivilja turult kõrvaldamiseks ja tasuta jagamiseks liidu finantsabi maksimumtaseme, et vältida ülemäärase hüvitamise võimalikku mõju. Seepärast tuleks töödeldud puu- ja köögiviljade turult kõrvaldamiseks ja tasuta jagamiseks antavat toetust käsitlevates sätetes selgelt sätestada, et töötlejatele tehtavad maksed peavad kompenseerima üksnes töötlemiskulud ja et tuleks välistada ülemäärane hüvitamine.
            
            
               (8)Selgitada tuleks turult kõrvaldamiseks antud toetust käsitlevaid eeskirju seoses turustatud toodangu mahu 5 % piirmäära kohaldamisega.
            
            
               (9)Võttes arvesse, et on oluline olemasolevaid vahendeid ühtlustada, lihtsustada ja paremini koordineerida ning täiendada neid vajaduse korral uute meetmetega, tuleks saagikindlustusmeetmete rakendamist käsitlevad sätted viia kooskõlla maaelu arengu programmide eeskirjadega.
            
            
               (10)Selleks et suurendada juhendamismeetme kui kriisiennetus- ja -ohjamismeetme atraktiivsust, tuleks juhendatavaga seotud toetuskõlblikkuse tingimusi leevendada.
            
            
               (11)Tootjaorganisatsioonid on kohustatud hindama oma rakenduskavade elluviimist. Kuna komisjoni rakendusmääruse (EL) 2017/892
                  5
                artikkel 24 on asendatud, tuleks viide sellele artiklile delegeeritud määruse (EL) 2017/891 hindamisaruannet käsitlevates eeskirjades välja jätta.
            
            
               (12)Mõned üleminekusätted on aegunud ja tuleks seetõttu välja jätta.
            
            
               (13)Delegeeritud määruse (EL) 2017/891 artikli 55 kohaselt peavad liikmesriigid teatama komisjonile puu- ja köögivilja kaalutud keskmised registreeritud tootjahinnad, mis vastavad kõnealuse määruse VI lisas kirjeldatud toodete tüübile, sordile, suurusele ja esitusviisile. Turuolukorra täpseks kajastamiseks tuleks ajakohastada kõnealuses lisas määratletud üksikasju seoses tomatite ja õunte tüübi/sordi, esitusviisi/suuruse ja tüüpiliste turgudega. Selleks et viia delegeeritud määruses (EL) 2017/891 sätestatud hindadest teatamise süsteem võimalikult suures ulatuses kooskõlla komisjoni rakendusmääruse (EL) 2017/1185
                  6
                sätetega, tuleks nende toodete loetelu, mille kohta liikmesriigid peavad teatama komisjoni talitustele igal nädalal hinnad, vähendada 32 tootelt 16 tootele. See 16 tootest koosnev piiratud loetelu oleks identne delegeeritud määruse (EL) 2017/891 IV lisas esitatud toodete loeteluga. Tüüpiliste turgude loetelust tuleks välja jätta Ühendkuningriik. 
            
            
               (14)Seepärast tuleks delegeeritud määrust (EL) 2017/891 vastavalt muuta,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
         
         
            
               Delegeeritud määruse (EL) 2017/891 muudatused
            
            
               Delegeeritud määrust (EL) 2017/891 muudetakse järgmiselt.
            
            
               (1)Artiklit 13 muudetakse järgmiselt:
            
            
               a)lõikesse 1 lisatakse järgmine lõik:
            
            
               „Määruse (EL) nr 1308/2013 artikli 155 kohaldamisel hõlmab mõiste „tütarettevõtja“ kõiki tütarettevõtjate keti üksusi. Liikmesriigid võivad siiski välistada tegevuse korraldamise allhankena tütarettevõtjate keti üksuse kaudu.“;
            
            
               b)lõige 2 asendatakse järgmisega:
            
            
               „2.
                     Tegevust allhanke korras korraldav tootjaorganisatsioon lepib asjaomase tegevuse läbiviimiseks teise majandusüksusega (sh ühe või mitme tema liikme või tütarettevõtjaga või tütarettevõtjate keti üksusega) kirjalikult kokku tegevuse ärilises korralduses ning teeb seda lepingu, kokkuleppe või vastastikuse protokolli vormis. Tootjaorganisatsioon jääb vastutavaks allhanke korras korraldatud tegevuse tagamise ning selleks sõlmitud kaubanduskokkuleppe täieliku halduskontrolli ja järelevalve eest.
            
            
               Tegevust tuleb siiski käsitada tootjaorganisatsiooni poolt teostatud tegevusena, kui seda viib läbi tootjaorganisatsioonide liit või ühistu, kelle liikmed ise on ühistu liikmed, mille liige on tootjaorganisatsioon, või tütarettevõtja või tütarettevõtjate keti üksus, kes vastab artikli 22 lõikes 8 osutatud 90 % nõudele.“
            
            
               (2)Artiklit 22 muudetakse järgmiselt:
            
            
               a)
                     lõike 2 punkt f asendatakse järgmisega:
            
            
               „f)
                     70 % Agaricus bisporus konserveeritud seente ja muude kultuurseente puhul, mida säilitatakse soolvees;“
            
            
               b)
                     lõige 10 asendatakse järgmisega:
            
            
               „10.
                     Kui toodang väheneb loodusõnnetuse, ilmastikutingimuste, looma- või taimehaiguste või kahjurite levikust põhjustatud kahju tõttu, siis igasuguse kõnealuste põhjuste tõttu ning seoses III peatüki 7. jaos käsitletud saagikindlustusmeetmete või tootjaorganisatsiooni või selle tootjaliikmete hallatavate samaväärsete meetmetega saadud kindlustushüvitise võib arvata sellise 12-kuulise võrdlusperioodi jooksul turustatud toodangu väärtuse hulka, mil seda tegelikult makstakse.“
            
            
               (3)Artiklisse 27 lisatakse kuues lõik:
            
            
               „6.
                     Liikmesriigid võivad otsustada, et pikendavad oma riiklikku strateegiat kuni 31. detsembrini 2025. Liikmesriigid teavitavad komisjoni pikendamisotsusest.“
            
            
               (4)Artikli 31 lõige 2 asendatakse järgmisega:
            
            
               „2.
                     Rakenduskavade kohased rahastamiskõlblikud kulud peavad piirduma tegelikult kantud kuludega.
            
            
               Liikmesriigid võivad siiski kehtestada standardsed kindlad summad, ühikuhindade astmikud või ühekordsed maksed, välja arvatud kriisiennetus- ja -ohjamismeetmetega seotud kulude puhul.
            
            
               Lisaks võivad liikmesriigid otsustada kasutada diferentseeritud standardseid kindlaid summasid, ühikuhindade astmikku või ühekordseid makseid, et võtta arvesse piirkondlikke või kohalikke eripärasid.“
            
            
               (5)Artiklit 45 muudetakse järgmiselt:
            
         
         
            
               (a)lõikesse 1 lisatakse järgmine lõik:
            
            
               „Tasuta jagamiseks turult kõrvaldatud töödeldud puu- ja köögiviljaga, millele on osutatud rakendusmääruse (EL) 2017/892 artiklites 16 ja 17 ning IV ja V lisas, kaasnevate veo-, sortimis- ja pakkimiskulude summa, mis on lisatud käesolevas lõikes ja käesoleva artikli lõikes 2 osutatud turult kõrvaldamise toetuse maksimumsummale, ei tohi ületada asjaomase töödeldud toote tootjaorganisatsiooni järgsete või töötlemisjärgsete hindade keskmist turuhinda viimase kolme aasta jooksul.“;
            
            
               (b)lõige 2 asendatakse järgmisega:
            
            
               „2.
                     Tootjaorganisatsiooni mis tahes toote turult kõrvaldamise osakaal asjaomasel aastal on järgmine:
            
            
               (a)see ei tohi ületada 10 % kõnealuse tootjaorganisatsiooni turustatud toodangu keskmisest mahust kolme eelneva aasta jooksul ning
            
            
               (b)kokku ei tohi protsentide summa kolmel järjestikusel aastal ületada 15, kui lisada punkti a kohaselt praeguse aasta kohta arvutatud osa ja kahe eelmise aasta turult kõrvaldatud osa, mis on arvutatud kõnealuse tootjaorganisatsiooni poolt nende kahe eelneva aasta jooksul turustatud toodangu mahu alusel.
            
            
               Kui teave mis tahes või kõigi eelmiste aastate jooksul turustatud toodangu mahu kohta ei ole kättesaadav, kasutatakse sellise turustatud toodangu mahtu, mille suhtes tootjaorganisatsioon on tunnustatud.
            
            
               Selle protsendimäära hulka ei arvestata aga tühistatud koguseid, mis on kõrvaldatud määruse (EL) nr 1308/2013 artikli 34 lõikes 4 osutatud viisil või mõnel muul kõnealuse määruse artikli 46 lõike 2 kohasel liikmesriikide poolt heakskiidetud viisil.“
            
            
               (6)Artikli 51 lõige 2 asendatakse järgmisega:
            
            
               „2.
                     Liikmesriigid võivad rakendusfondist abi saavate saagikindlustustegevuste toetamiseks siseriiklikult lisaraha eraldada. Riiklik kogutoetus saagikindlustusele ei tohi siiski ületada 80 % kindlustusmaksetest, mida tootjad maksavad kahjude vastu kindlustamiseks.“
            
            
               (7)Artikli 51a lõige 3 asendatakse järgmisega:
            
            
               „3.
                     Juhendatav on tunnustatud tootjaorganisatsioon, tootjarühm või üksikud tootjad, tootjaorganisatsiooni või tootjaorganisatsioonide liidu mitteliikmed.“
            
            
               (8)Artikli 57 lõike 3 esimene lõik asendatakse järgmisega:
            
            
               „Hindamise käigus tuleb esitada aruanne eelviimase aasta kohta, mil rakenduskava kohaldati.“
            
            
               (9)Artikli 80 lõiked 2 ja 3 jäetakse välja;
            
            
               (10)II, III ja VI lisa muudetakse kooskõlas käesoleva määruse lisaga.
            
            
               Artikkel 2
            
            
               Jõustumine
            
            
               Käesolev määrus jõustub seitsmendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
         
         
            
               Brüssel, 10.2.2021
            
            
               
                     Komisjoni nimel
               
               
                     president
                     Ursula VON DER LEYEN
               
            
         
         
            
                  
                     (1)
                  
                        ELT L 347, 20.12.2013, lk 671.
               
               
                  
                     (2)
                  
                        Komisjoni 13. märtsi 2017. aasta delegeeritud määrus (EL) 2017/891, millega täiendatakse Euroopa Parlamendi ja nõukogu määrust (EL) nr 1308/2013 puu- ja köögivilja ning töödeldud puu- ja köögivilja sektorite osas ning Euroopa Parlamendi ja nõukogu määrust (EL) nr 1306/2013 neis sektorites kohaldatavate karistuste osas ja muudetakse komisjoni rakendusmäärust (EL) nr 543/2011 (ELT L 138, 25.5.2017, lk 4).
               
               
                  
                     (3)
                  
                        Euroopa Parlamendi ja nõukogu 23. detsembri 2020. aasta määrus (EL) 2020/2220, millega kehtestatakse teatavad üleminekusätted Euroopa Maaelu Arengu Põllumajandusfondi (EAFRD) ja Euroopa Põllumajanduse Tagatisfondi (EAGF) toetuse kohta 2021. ja 2022. aastal ning muudetakse määrusi (EL) nr 1305/2013, (EL) nr 1306/2013 ning (EL) nr 1307/2013 seoses 2021. ja 2022. aastal eraldatavate vahendite ja nende määruste kohaldamisega ning määrust (EL) nr 1308/2013 seoses 2021. ja 2022. aastal eraldatavate vahendite ja sellise toetuse jaotamisega (ELT L 437, 28.12.2020, lk 1).
               
               
                  
                     (4)
                  
                        Euroopa Kontrollikoja eriaruanne nr 23/2019 „Põllumajandustootjate sissetuleku stabiliseerimine: vahendite kogum on kõikehõlmav, kuid rahastamisvahendite vähese kasutamise ja ülemäärase hüvitamise probleemid vajavad lahendamist“ – 
                  https://www.eca.europa.eu/en/Pages/DocItem.aspx?did=52395
                  .
               
               
                  
                     (5)
                  
                        Komisjoni 13. märtsi 2017. aasta rakendusmäärus (EL) 2017/892, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad seoses puu- ja köögiviljasektori ning töödeldud puu- ja köögivilja sektoriga (ELT L 138, 25.5.2017, lk 57).
               
               
                  
                     (6)
                  
                        Komisjoni 20. aprilli 2017. aasta rakendusmäärus (EL) 2017/1185, millega kehtestatakse Euroopa Parlamendi ja nõukogu määruste (EL) nr 1307/2013 ja (EL) nr 1308/2013 rakenduseeskirjad seoses komisjonile edastatava teabe ja dokumentidega ning millega muudetakse mitut komisjoni määrust ja tunnistatakse mitu määrust kehtetuks (ELT L 171, 4.7.2017, lk 113).
               
            
      
    ---documentbreak--- 
      
         
         
            
               LISA
            
            
            
               Delegeeritud määruse (EL) 2017/891 II, III ja VI lisa muudetakse järgmiselt.
            
            
               (1)II lisa punkt 19 asendatakse järgmisega:
            
            
               „19.
                     Investeeringud või sarnast liiki tegevused, mida ei teostata tootjaorganisatsiooni, tootjaorganisatsioonide liidu või nende tootjaliikmete või artikli 22 lõikes 8 osutatud olukorras olevate tütarettevõtjate või tütarettevõtjate keti üksuse põllumajanduslikes majapidamistes ja/või tööruumides.“
            
            
               (2)III lisa muudetakse järgmiselt:
            
            
               (a)punkti 1 viimane lõik asendatakse järgmisega:
            
            
               „Iga esimeses lõikes osutatud rahastamiskõlblike kulude liigi puhul võivad liikmesriigid kehtestada tavakuludega võrreldes tekkivate lisakulude arvutamiseks standardsed kindlad summad, ühikuhindade astmestiku või ühekordsed maksed.“;
            
            
               (b)punkt 3 asendatakse järgmisega:
            
            
               „3.
                     Kohtumiste ja koolitusprogrammide kulud, mis on seotud rakenduskavaga, sealhulgas osalejate päevarahad ning transpordi- ja elamiskulud.“
            
            
               (3)VI lisa asendatakse järgmisega:
            
            
               „VI LISA
            
            
               Artikli 55 lõikes 1 osutatud hinna edastamine
            
            
                     
                        Toode
                     
                  
                  
                     
                        Tüüp/sort
                     
                  
                  
                     
                        Esitusviis/suurus
                     
                  
                  
                     
                        Tüüpilised turud
                     
                  
               
                     
                        Tomatid
                     
                  
                  
                     
                        Ümmargune
                     
                  
                  
                     
                        Suurus 47–102 mm, lahtiselt, 5 või 6 kg pakendites
                     
                  
                  
                     
                        Belgia
                     
                     
                        Bulgaaria
                     
                     
                        Saksamaa
                     
                     
                        Kreeka
                     
                     
                        Hispaania
                     
                     
                        Prantsusmaa
                     
                     
                        Itaalia
                     
                     
                        Ungari
                     
                     
                        Madalmaad
                     
                     
                        Poola
                     
                     
                        Portugal
                     
                     
                        Rumeenia
                     
                  
               
                     
                  
                  
                     
                        Kobartomat
                     
                  
                  
                     
                        Igat liiki kobarad, kuid üksikute tomatite keskmine suurus peab olema 47 mm või üle 47 mm, pakendid tootekaaluga 5 või 6 kg
                     
                  
                  
                     
                  
               
                     
                  
                  
                     
                        Eri kujuga tomatid / kirsstomatid
                     
                  
                  
                     
                        Lahtised või kobartomatid, eri kujuga tomatid, kuid üksikute tomatite keskmine suurus peab olema alla 47 mm (kirsstomatite puhul 40 mm), pakendid tootekaaluga ligikaudu 250–500 g
                     
                  
                  
                     
                  
               
                     
                        Aprikoosid
                     
                  
                  
                     
                        Kõik tüübid ja sordid
                     
                  
                  
                     
                        Suurus 45–50 mm
                     
                     
                        Alused või pakendid tootekaaluga ligikaudu 6–10 kg
                     
                  
                  
                     
                        Bulgaaria
                     
                     
                        Kreeka
                     
                     
                        Hispaania
                     
                     
                        Prantsusmaa
                     
                     
                        Itaalia
                     
                     
                        Ungari
                     
                  
               
                     
                        Nektariinid
                     
                  
                  
                     
                        Valge viljalihaga
                     
                  
                  
                     
                        Suurus A/B
                     
                     
                        Alused või pakendid tootekaaluga ligikaudu 6–10 kg
                     
                  
                  
                     
                        Kreeka
                     
                     
                        Hispaania
                     
                     
                        Prantsusmaa
                     
                     
                        Itaalia
                     
                  
               
                     
                  
                  
                     
                        Kollase viljalihaga
                     
                  
                  
                     
                        Suurus A/B
                     
                     
                        Alused või pakendid tootekaaluga ligikaudu 6–10 kg
                     
                  
                  
                     
                  
               
                     
                        Virsikud
                     
                  
                  
                     
                        Valge viljalihaga
                     
                  
                  
                     
                        Suurus A/B
                     
                     
                        Alused või pakendid tootekaaluga ligikaudu 6–10 kg
                     
                  
                  
                     
                        Kreeka
                     
                     
                        Hispaania
                     
                     
                        Prantsusmaa
                     
                     
                        Itaalia
                     
                     
                        Ungari
                     
                     
                        Portugal
                     
                  
               
                     
                  
                  
                     
                        Kollase viljalihaga
                     
                  
                  
                     
                        Suurus A/B
                     
                     
                        Alused või pakendid tootekaaluga ligikaudu 6–10 kg
                     
                  
                  
                     
                  
               
                     
                        Lauaviinamarjad
                     
                  
                  
                     
                        Kõik seemnetega tüübid ja sordid
                     
                  
                  
                     
                        Alused või pakendid tootekaaluga 1 kg
                     
                  
                  
                     
                        Kreeka
                     
                     
                        Hispaania
                     
                     
                        Prantsusmaa
                     
                     
                        Itaalia
                     
                     
                        Ungari
                     
                     
                        Portugal
                     
                  
               
                     
                  
                  
                     
                  
                  
                     
                        Alused või pakendid tootekaaluga 1 kg
                     
                  
                  
                     
                  
               
                     
                  
                  
                     
                        Kõik seemneteta tüübid ja sordid
                     
                  
                  
                     
                  
                  
                     
                  
               
                     
                        Pirnid
                     
                  
                  
                     
                        ’Blanquilla’
                     
                  
                  
                     
                        Suurus 55/60, pakendid tootekaaluga ligikaudu 5–10 kg
                     
                  
                  
                     
                        Belgia
                     
                     
                        Kreeka
                     
                     
                        Hispaania
                     
                     
                        Prantsusmaa
                     
                     
                        Itaalia
                     
                     
                        Ungari
                     
                     
                        Madalmaad
                     
                     
                        Poola
                     
                     
                        Portugal
                     
                  
               
                     
                  
                  
                     
                        ’Conference’
                     
                  
                  
                     
                        Suurus 60/65+, pakendid tootekaaluga ligikaudu 5–10 kg
                     
                  
                  
                     
                  
               
                     
                  
                  
                     
                        ’Williams’
                     
                  
                  
                     
                        Suurus 65+/75+, pakendid tootekaaluga ligikaudu 5–10 kg
                     
                  
                  
                     
                  
               
                     
                  
                  
                     
                        ’Rocha’
                     
                  
                  
                     
                  
                  
                     
                  
               
                     
                  
                  
                     
                        ’Abbé Fétel’
                     
                  
                  
                     
                        Suurus 70/75, pakendid tootekaaluga ligikaudu 5–10 kg
                     
                  
                  
                     
                  
               
                     
                  
                  
                     
                        ’Kaiser’
                     
                  
                  
                     
                  
                  
                     
                  
               
                     
                  
                  
                     
                        ’Doyenné du Comice’
                     
                  
                  
                     
                        Suurus 75/90, pakendid tootekaaluga ligikaudu 5–10 kg
                     
                  
                  
                     
                  
               
                     
                        Õunad
                     
                  
                  
                     
                        ’Braeburn’
                     
                  
                  
                     
                        Suurus 65/80, pakendid tootekaaluga ligikaudu 5–20 kg
                     
                  
                  
                     
                        Belgia
                     
                     
                        Tšehhi
                     
                     
                        Saksamaa
                     
                     
                        Kreeka
                     
                     
                        Hispaania
                     
                     
                        Prantsusmaa
                     
                     
                        Itaalia
                     
                     
                        Ungari
                     
                     
                        Madalmaad
                     
                     
                        Austria
                     
                     
                        Poola
                     
                     
                        Portugal
                     
                     
                        Rumeenia
                     
                  
               
                     
                  
                  
                     
                        ’Cox orange’
                     
                  
                  
                     
                  
                  
                     
                  
               
                     
                  
                  
                     
                        ’Elstar’
                     
                  
                  
                     
                  
                  
                     
                  
               
                     
                  
                  
                     
                        ’Gala’
                     
                  
                  
                     
                  
                  
                     
                  
               
                     
                  
                  
                     
                        ’Golden delicious’
                     
                  
                  
                     
                  
                  
                     
                  
               
                     
                  
                  
                     
                        ’Jonagold’ (või ’Jonagored)’
                     
                  
                  
                     
                  
                  
                     
                  
               
                     
                  
                  
                     
                        ’Idared’
                     
                  
                  
                     
                  
                  
                     
                  
               
                     
                  
                  
                     
                        ’Fuji’
                     
                  
                  
                     
                  
                  
                     
                  
               
                     
                  
                  
                     
                        ’Shampion’
                     
                  
                  
                     
                  
                  
                     
                  
               
                     
                  
                  
                     
                        ’Granny smith’
                     
                  
                  
                     
                  
                  
                     
                  
               
                     
                  
                  
                     
                        ’Red delicious’ ja muud punased sordid
                     
                  
                  
                     
                  
                  
                     
                  
               
                     
                  
                  
                     
                        ’Boskoop’
                     
                  
                  
                     
                  
                  
                     
                  
               
                     
                        Satsumad
                     
                  
                  
                     
                        Kõik sordid
                     
                  
                  
                     
                        Suurus 1–X–3, pakendid tootekaaluga ligikaudu 10–20 kg
                     
                  
                  
                     
                        Hispaania
                     
                  
               
                     
                        Sidrunid
                     
                  
                  
                     
                        Kõik sordid
                     
                  
                  
                     
                        Suurus 3–4, pakendid tootekaaluga ligikaudu 10–20 kg
                     
                  
                  
                     
                        Kreeka
                     
                     
                        Hispaania
                     
                     
                        Itaalia
                     
                  
               
                     
                        Klementiinid
                     
                  
                  
                     
                        Kõik sordid
                     
                  
                  
                     
                        Suurus 1–X–3, pakendid tootekaaluga ligikaudu 10–20 kg
                     
                  
                  
                     
                        Kreeka
                     
                     
                        Hispaania
                     
                     
                        Itaalia
                     
                  
               
                     
                        Mandariinid
                     
                  
                  
                     
                        Kõik sordid
                     
                  
                  
                     
                        Suurus 1–2, pakendid tootekaaluga ligikaudu 10–20 kg
                     
                  
                  
                     
                        Kreeka
                     
                     
                        Hispaania
                     
                     
                        Itaalia
                     
                     
                        Portugal
                     
                  
               
                     
                        Apelsinid
                     
                  
                  
                     
                        ’Salustiana’
                     
                  
                  
                     
                        Suurus 3–6, pakendid tootekaaluga ligikaudu 10–20 kg
                     
                  
                  
                     
                        Kreeka
                     
                     
                        Hispaania
                     
                     
                        Itaalia
                     
                     
                        Portugal
                     
                  
               
                     
                  
                  
                     
                        ’Navelinas’
                     
                  
                  
                     
                  
                  
                     
                  
               
                     
                  
                  
                     
                        ’Navelate’
                     
                  
                  
                     
                  
                  
                     
                  
               
                     
                  
                  
                     
                        ’Lanelate’
                     
                  
                  
                     
                  
                  
                     
                  
               
                     
                  
                  
                     
                        ’Valencia late’
                     
                  
                  
                     
                  
                  
                     
                  
               
                     
                  
                  
                     
                        ’Tarocco’
                     
                  
                  
                     
                  
                  
                     
                  
               
                     
                  
                  
                     
                        ’Navel’
                     
                  
                  
                     
                  
                  
                     
                  
               
                     
                        Lillkapsas
                     
                  
                  
                     
                        Kõik tüübid ja sordid
                     
                  
                  
                     
                        Suurus 16–20 cm
                     
                  
                  
                     
                        Saksamaa
                     
                     
                        Hispaania
                     
                     
                        Prantsusmaa
                     
                     
                        Itaalia
                     
                     
                        Poola
                     
                  
               
                     
                        Munataim (baklažaan)
                     
                  
                  
                     
                        Kõik tüübid ja sordid
                     
                  
                  
                     
                        Suurus 40+/70+
                     
                  
                  
                     
                        Hispaania
                     
                     
                        Itaalia
                     
                     
                        Rumeenia
                     
                  
               
                     
                        Arbuus
                     
                  
                  
                     
                        Kõik tüübid ja sordid
                     
                  
                  
                     
                        Tavapärane standard representatiivsel turul
                     
                  
                  
                     
                        Kreeka
                     
                     
                        Hispaania
                     
                     
                        Itaalia
                     
                     
                        Ungari
                     
                     
                        Rumeenia
                     
                  
               
                     
                        Melon
                     
                  
                  
                     
                        Kõik tüübid ja sordid
                     
                  
                  
                     
                        Tavapärane standard representatiivsel turul
                     
                  
                  
                     
                        Kreeka
                     
                     
                        Hispaania
                     
                     
                        Prantsusmaa
                     
                     
                        Itaalia
                     
                  
               
               “